تورکیه پرزیدنتی رجب طیب اردوغان، فتح الله‌چی ترور تشکیلاتی‌نین (فتو)، ترور تشکیلاتی پ.ک.ک و سوریه قولو پ.ی.د / ی.پ.گ ایله داعشین بیربیرلریله دولایی یوللارلا بیر چوخ یئرده اوست-اوسته دوشدوگونو سؤیله‌دی.
پرزیدنت اردوغانین، مکزیک‌ین تلویزا تلویزیون کانالینا وئردیگی موصاحیبه‌نین ایکینجی حیسه‌سی یایینلاندی.
بیر-بیری ایله اوست-اوسته دوشن ترور تشکیلات‌لاری‌نین تورکیه‌یه قارشی مشترک حرکت ائتمه قابیلیت‌لری اولدوغونو وورغولایان اردوغان، بو ترور تشکیلات‌لاری‌نین سانکی ساحه‌ده وظیفه بپایلاشیمی ائتمیش کیمی حرکت ائتدیک‌لرینی ایفاده ائتدی.
فتونون 15 ژوئیه‌ده کودتا گیریشیمیینده یاشانان‌لاری آیرینتی‌لی شکیلده ایضاح ائدن اردوغان، 4 تلویزیون کانا‌لی واسطه‌سیله تورک خالقینا چاتا‌راق اونلاری میدان‌لارا دعوت ائتدیگینی سؤیله‌دی.
خالقین چوخ شرف‌لی بیر شکیلده دموکراسی موباریزه‌سی وئردیگینی ایفاده ائدن پرزیدنت؛
"من خالقیملا فخر ائدیرم، خالقیمین بو توتومونون قارشی‌سیندا حؤرمتله ائگیلیرم." دئیه دانیشدی.
بو کودتا گیریشیمی‌نین ترور تشکیلاتی پ.ک.ک ایله بیر علاقه‌سی اولوب اولمادیغی‌نین سوروشولماسی اوزرینه اردوغان، فتو، پ.ک.ک، پ.ی.د / ی.پ.گ و داعشین سانکی بیر وظیفه پایلاشیمی ائتمیش کیمی داوراندیق‌لارینی، بونون نومونه‌لرینی بیر چوخ حادثه‌ده گؤردوک‌لرینی و تشکیلات‌لارین آچیقلاما‌لاریندا اؤزلرینی اله وئردیک‌لرینی ایفاده ائتدی.
آمریکا پرزیدنتی باراک اوبامایا شخصاً اؤزونون ترور تشکیلاتی پ.ی.د-یه سیلاح کمکی ائتممه‌لری موضوعسوندا مراجعت اولدوغونو وورغولایان اردوغان؛
"اصلا کوبانی‌نین سلاح یاردیمی ائتمیین، ائتدیگینیز سیلاحین یاری‌سی پ.ی.د-یه یا دا ی.پ.گ-یه گئدرسه، یاریسی دا داعش گئده‌جک" شکلینده اوبامانی خبردار ائتدیگینی سؤیله‌دی.
اردوغان؛
"اونلار گویا بیر-بیرلریله قارشی قارشیمیش کیمی گؤستریلیر. و نئجه کی سیلاح‌لارین یاریسی داعشه، یاری‌سی ی.پ.گ-یه گئتمیش‌دیر، پ.ی.د-یه گئتمیش‌دیر. بون‌لاری بیز آچیقلامیش بیر اؤلکه‌ییک" ایفاده‌لرینی ایستیفاده ائتدی.
تورکیه‌نین ترورلا موباریزه‌دکی قرارلی دوروشونون ترور تشکیلات‌لارینی ییلدیردیغینی، بو تشکیلات‌لارین اوزرلرینه قرارلی بیر شکیلده گئتمه‌یه داوام ائده‌جک‌لرینی ده سؤزلرینه علاوه ائدن اردوغان، ترور تشکیلات‌لاری آراسیندا بیر آیری-سئچکی‌لیگه گئتمه‌لری‌نین مومکون اولمادیغینی، بو تشکیلات‌لارین هامی‌سینی لعنت‌لدیکلرینی وورغولادی.
پرزیدنت، فتونون چته باشی گوله‌نین 1999-جی ایلده آمریکایا گئده‌رک، پنسیلوانیادا 400 دؤنوملوک بیر اراضییه یئرلشدیگینی خاطیرلاتدی.
اؤزلری‌نین گوله‌نین گئری مدتینه باغلی سندلری الکترون اورتامدا گؤندردیک‌لرینی، حتی خاریجی ایشلر ناظیری مولوت چاووش اوغلو، عدلیه ناظیری بکیر بوزداغ و خصوصی نماینده‌لرین ده موضوعیلا علاقه‌دار آمریکایا گئده‌جک‌لرینی ایضاح ائدن اردوغان، "چونکی بو ایش بیزیم اوچون حیاتی بیر مسئله‌دیر، چوخ اهمیت‌لی بیر مسئله‌دیر . " دئیه دانیشدی.
15  ژوئیه کودتا گیریشیمی نتیجه‌سینده 237 نفرین شهید اولدوغونون و 2 مین 191 نفرین یارالاندیغی‌نین وورغولایان اردوغان؛
"بو جدول بو قدر آغیر اورتادایکن، تورکیه بؤیوک میللت مجلیسی، پرزیدنت کوللیه‌سی، باش ناظیرلیک، گوونلیک مودورلوغوموزون بیناسی، اؤزل حرکات بیناسی بومبالانمیش و اورادا بیزیم 52 پولیسیمیز شهید اولموشکن هله بیزه قالخیب بعضی‌لری دئییرلر کی 'نییه فوق ا‌لعاده حال اعلان ائتدین؟' نه زامان ائدجگیک فوق‌ العاده حالی، تورکیه باتدیق‌دان سونرا می؟ بئله بیر شئی اولا بیلرمی؟ بو، تورکیه‌نین اؤز ایچ مسئله‌سی‌دیر، اؤز قراریمیزی اؤزوموز وئرریک. فرانسا نه ائتمیش‌دیر؟ اوروپا اینسان حاق‌لاری محکمه‌سینه گئتمیش‌دیر، ایشده معلوم یانیلمیرسام 15. مادده اولا‌جاق، 15 . ماددیله علاقه‌دار اورایا مراجعتینی ائتمیش و اونلار دا قالخدی‌لار فرانسانین طلبینی حاق‌لی گؤردو‌لر و او ایستیقامتده قراری وئردی‌لر. تورکیه‌نین آتدیغی آددیم دا بو. " ایفاده‌لرینی ایستیفاده ائتدی.
غرب اؤلکه‌لری‌نین ایکی‌لی ایستانداردینی دا تنقید ائدن اردوغان؛
"فرانسادا 3 نفر، 5 نفر، 7 کیشی، 10 نفر ترور تشکیلات‌لاری طرفین‌دن اؤلدورولدوگو زامان مین‌لرله اینسانی، اولوسلار آراسی تولومدا سیاستچی‌لری دعوت ائتمکله پاریس‌ده کوچه‌لرده ایجرا ائتدی. یاخشی، من بو آندا سوروشورام، بیزه گلن بعضی تلفون‌لاردا دئییرلر کی؛ ' کئچمیش اولسون '،' کدرلندیک '،' دموکراسی موباریزه‌سینده یانینیزداییق 'کیمی ایفاده‌لر ایستیفاده ائدیللر"دئدی.
بو یاناشما‌لاری صمیمی و دوروست گؤرمه‌دیغینی ایفاده ائدن پرزیدنت اردوغان؛
"بو سرزنیشیمی دونیا بیر دموکراتیک سرزنیش اولا‌راق لطفاً قبول ائتسین." شکلینده دانیشدی.
سوریه‌دکی سون وضعیتی قیمتلن‌دیرن اردوغان، اؤلکه‌ده رژیمله و ترور تشکیلات‌لاری موباریزه ائدیلدیگینی، داعشه قارشی اولان‌لارین یاخشی ترور تشکیلاتی دئیه تانیملانامایاجاغی‌نین وورغولایا‌راق؛ "اونون اوچون دئییرم کی گلین دونیادا ترورون و ترورچونون تعریفینی یئنی‌دن ائدک. یئنی‌دن ائتسک، او زامان بیر اورتاق نقطه‌ده موباریزه پلاتفورمونو میدانا گتیرمیش اولاریق. اما بو آندا بیر اورتاق موباریزه پلاتفورمو تأسف کی، یوخ و بونو باشارا بیلمیریک." ایفاده‌لرینی ایستیفاده ائتدی.
النصره‌نین القاعده‌نین آیریلدیغینا ایشاره ائدن اردوغان، بونون خصوصی قیمتلندیرمه‌یه تابع بیر سورج اولدوغونو ایفاده ائتدی. پرزیدنت اردوغان، اولوسلار آراسی توپلومدا ترور تشکیلات‌لاری‌نین بلالسیندان خلاص اولماق اوچون بو تشکیلات‌لارین هامی‌سینی عینی ماسایا یاتیرتماق و هامی‌سینا قارشی اورتاق رفتار آلما چاغیریسی ائتدی.
